****

**Моля, обърнете внимание на следното  
ПО ВРЕМЕ НА   
процеса по наемане на чуждестранни работници**

| Стъпки | **Действия** | |
| --- | --- | --- |
| **1** | Първи стъпки | Проучили сте нещата, изготвили сте план и сте готови да наемете работници от европейска държава — но откъде да започнете? Като начало се насочете към EURES (Европейският портал за трудова мобилност) — ние разполагаме с цялата необходима информация, за да ви помогнем да обявите работното място и да започнете да търсите кандидати... |
| **2** | **Обявяване на работно място** | За да обявите работното място в портала EURES, първо трябва да го обявите в местната служба по заетостта (използвайте връзката „*Обявяване на работно място*“ в портала EURES). |
| **3** | **Онлайн автобиография на EURES** | EURES разполага с база данни с над 260 000 търсещи работа в чужбина. Регистрирайте се днес в „Онлайн автобиография“ (използвайте функцията *„Онлайн автобиография* на EURES“). Тя е бърза и лесна за използване. |
| **4** | **Календар на събитията на EURES** | EURES публикува списък на основните събития, организирани от неговите членове. Използвайте календара, за да научите подробности за събитията за набиране на персонал из цяла Европа. |
| **5** | **Културна осведоменост** | След като определите от коя държава искате да наемете персонал, проучете избраната от вас държава. Например може да установите, че денят, в който искате да наемете чуждестранни работници, е важен национален празник. |
| **6** | **Представяне на дружеството** | Обмислете дали да изготвите презентация за кандидатите, която представя дружеството и описва наличната подкрепа за преместване. Може би бихте могли да я преведете и да я качите във вашия уебсайт? |
| **7** | **Споразумения за нивото на обслужване** | Ако наемате персонал с помощта на трета страна, определете отговорностите и ангажиментите на всяка страна чрез договор или споразумение за нивото на обслужване. |
| **8** | **Участие в трудовите борси на EURES в чужбина** | Ако се интересувате от наемането на няколко работници, може да обмислите варианта да посетите трудовите борси на EURES в чужбина в държавите от ЕИП, където е налице необходимата работна сила. Проучете заедно с местния съветник от EURES съществуващите възможности и допълнителните подробности относно подкрепата и договореностите във връзка с участието. |
| **9** | **Проучване на препоръките** | Препоръките към автобиографията са важни, но не очаквайте препоръчващото лице да е в състояние да говори или да води кореспонденция с вас на родния ви език. Ще получите по-добър отговор, ако пишете на предишните работодатели на кандидата на собствения им език. |
| **10** | **Впечатления на служителите** | Попитайте вече назначените работници кои са най-добрите неща, свързани с работата им при вас. Проучете конкретните случаи, за да създадете възможности за работа и включете успешно интегрирани работници мигранти, ако е възможно. |
| **11** | **Помощ за преместване** | Дружество, което инвестира в своите служители, печели от повишена производителност. Проучете каква помощ за преместване е достъпна за вашия нов служител. Как бихте искали да бъдете третирани вие самите? |
| **12** | **Оценка** | Не пропускайте да получите обратна информация от вашите партньори при наемането на персонал, както и от кандидатите. Така ще можете да прецените силните и слабите страни на проекта и да подобрите дейностите по набиране на чуждестранни работници в бъдеще. Също така не забравяйте да предоставите обратна информация на вашите кандидати и на партньорите при наемането на персонал. |